CELEX: 62008TN0288
Language: sk
Date: 2008-07-25 00:00:00
Title: Vec T-288/08: Žaloba podaná 25. júla 2008 – Cadila Healthcare/ÚHVT – Novartis (ZYDUS)

27.9.2008   
            
            
               SK
            
            
               Úradný vestník Európskej únie
            
            
               C 247/18
            
         Žaloba podaná 25. júla 2008 – Cadila Healthcare/ÚHVT – Novartis (ZYDUS)
   (Vec T-288/08)
   (2008/C 247/35)
   Jazyk žaloby: angličtina
   Účastníci konania
   
      Žalobca: Cadila Healthcare Ltd (Ahmedabad, India) (v zastúpení: S. Bailey, A. Juaristi a F. Potin, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Novartis AG (Bazilej, Švajčiarsko)
   Návrhy žalobcu
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) zo 7. mája 2008 vo veci R 1092/2007-2 a
            
         
               —
            
            
               zaviazať žalovaného na náhradu trov konania, vrátane trov konania pred odvolacím senátom.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „ZYDUS“ pre výrobky zaradené do tried 3, 5 a 10 – prihláška č. 3 277 662.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: prihláška ochrannej známky Spoločenstva č. 2 356 964 „ZIMBUS“ pre výrobky zaradené do triedy 5.
   
      Rozhodnutie námietkového oddelenia: vyhovenie námietke, pokiaľ ide o časť namietaných výrobkov.
   
      Rozhodnutie odvolacieho senátu: čiastočné zamietnutie odvolania.
   
      Dôvody žaloby: odvolací senát nesprávne rozhodol, keď dospel k záveru o existencii pravdepodobnosti zámeny medzi skoršou ochrannou známkou a prihlasovanou ochrannou známkou, pričom porušil všeobecné zásady práva ochranných známok a predovšetkým článok 8 ods. 1 písm. b) nariadenia Rady 40/94.